Gontzal Murgoitio

Gontzal Murgoitio Esparza (Elorrio, Bizkaia, 2001eko uztailaren 18a) bizkaitar atleta da. 2022an Estatuko onena izan zen bi modalitatetan (linea eta distantzia klasikoa), eta Euskadi mailan lehen aldiz maila absolutuan lasterka ibili zen, eta kroseko eta mendiko txapela eskuratu zituen.  

 Biografia 
Eibarren Digitalizazioko eta Mantentze-lanetako Espezializazio ikasketak egiten dihardu.  

Futbolean aritu zen Elorrioko hirugarren Erregional mailan. 17 urte zituela, futbola utzi eta atletismoan hasi zen. Urtebete baino gutxiagora, mendiko Espainiako txapeldun bihurtu zen. Harrezkero hainbat sari irabazi ditu, besteak beste 2022an Estatuko onena izan zen bi modalitatetan (linea eta distantzia klasikoa), eta Euskadi mailan lehen aldiz maila absolutuan lasterka ibili zen, kroseko eta mendiko txapela eskuratu zituen. Murgoitiok atletismo lasterketak Durango Kirol Taldearekin parte hartzen du; mendikoak, ostera,  Salomonekin. Azken marka horren lasterketari ofiziala da, eta lasterketetako inskripzioak ordaintzenaz gain, behar duen kirol-material guztia ematen dio. 

Entrenatzaile pertsonalak gainbegiratutako entrenamenduak egiten ditu eta igandeetan baino ez du atseden hartzen. Nutrizionista ere badu.

 Kirol ibilbidea 
2019ko ekainaren 2an Zegama-Aizkorriko juniorren lasterketa (10.4 kilometro 505 metroko desnibel metatua) irabazi zuen. Durango Kirol Taldeko Murgoitiok 45.52 denbora egin zuen.

2020ko irailaren 23an Sorginen Lasterketako XIII. edizioan, Gontzal Murgoitio gazteak marka guztiak hautsi eta errekor berria ezarri zuen, 1:37:52ko denbora eginda. Covid 19 pandemiaren aurrean, Sorginen Lasterketako antolatzaileek probarekin aurrera egitea erabaki zuten. 300 parte-hartzailek (emakumezko eta gizonezko) parte hartu zuten Axpeko irteera puntuan, tartean Euskal Herriko korrikalaririk onenetarikoak. Gizonetan, Murgoitiorekin batera, besteak beste, Imañol Goñi (2019ko irabazlea), Xabier Zarranz, Asier Larruzea, Beñat Katarain, Gartzen Elejabarrieta, Gontzal Murgoitio, Aitor Ajuria eta Markel Urigoitia aritu ziren. Ohiko ibilbideari eutsi zioten, hau da, Axpen hasi, Anboto tontorretik igaro, Andastotik Zabalaundira igo, gero Asuntza aldetik jaitsi , Artola eta Axpeko helmugaraino. Guztira, 17,8 kilometro eta 1.300 metroko desnibel positiboko ibilbideari aurre egin zioten parte-hartzaileek. Murgoitiok aurreko urteko Imanol Goñik lortutako denbora (1.39.40) hobetu zuen, 1.37.53 izan baitzen bere denbora. Bigarren postuan Xabier Zarranz helmugaratu zen eta hirugarren Beñat Katarain.

2020ko abenduaren 23an Eivissa Espainiako Trail Federazioen arteko Torneoan faboritoa Adam Maijó kataluniarra bazen ere, Murgoitiok irabazi zuen 31.04ko denboraz, 20 urtez azpiko mailan, bigarren aldiz jarraian gainera.

2021eko abenduaren 12an Euskadiko Kros Txapelketa irabazi zuen, maila absolutuan eta 23 urtetik beherakoetan Amurrion (Araba). 33 minutuko eta 28 segundoko marka egin zuen. 33 minutuko eta 28 segundoko marka egin zuen. Bestalde, taldekako sailkapenetan, Durango Kirol Taldeak bigarren izan zen gizonezkoen kategorian, eta hirugarren emakumeen kategorian.

2022ko apirilaren 10ean Arrasate-Udalatx mendi lasterketaren seigarren edizioan Murgoitio korrikalaria nagusitu zen (1.47.22). Gainera, lehengo errekorra hobetzea lortu zuen, hamabost segundoan. Bigarrena Asier Larruzea gueñestarra izan zen (1.50.13),  hirugarrena Aritz Kortabarria arrasatearra (1.54.37).

2022ko apirilaren 24an lineako mendi lasterketen Espainiako txapelketa jokatu zen Viveiro herrian, Galizian: XI. CAMOVI (Viveiroko mendietako mendi lasterketa). Bertan, promesen mailan, Gontzal Murgoitio korrikalari elorriarra izan zen txapelduna (1.35.10) 21 kilometroko ibilbidean. Daniel Castillo izan zen bigarrena (1.39.51) eta Javier Cabestre hirugarrena (1.40.26).

2023ko irailaren 9an Sorginen Lasterketa irabazi zuen. Egun sargori, heze eta beroan, Atxondoko plazatik irtenda, 21 km.eta 1700 metroko desnibel positiboko ibilbidea egiteko 02:04:20 denbora behar zan zuen.

Aurreko urteko Espainiako Kopa txapeldunak ezin izan zuen 2023an baliozkotu, lesioa zela eta. 2023ko irailaren 17an, errekuperatuta, jokatzeke zegoen azken txapelketan parte hartzea erabaki zuen, Kilometro bertikaleaneta  promesen mailako txapelduna izan zen,  Villanuan (Aragoi).

2023ko urriaren 23an Erdella mendi taldeak bere jaioterrian lehen aldiz antolatu zuen Aldapegora lasterketa.  26 kilometroko ibilbidea izan zen, 1.700 metroko desnibel positiboa. 300 bat korrikalarik parte hartu zuten eta Murgoitio izan zen txapelduna (2:21:39 denbora), Asier Azkaratek egin zuen bigarren eta Hodei Lujanbio izan zen mutiletako hirugarren sailkatua.

2024ko ekain amaieran bi podium domina lortu zituen Montenegron Munduko Txapelketan. Azkeneko aldiz jardun zuen 23 urtez azpikoetan. Mendi lasterketan zilarrezko domina irabazi zuen, kilometro bertikalean, ostera, podiumaren atarian geratu zen: laugarren. Proba biak konbinatuta egiten den sailkapenean hirugarren geratu zen: brontzezko domina.

2024ko abenduaren 29an Elorrioko Santxibiri herri lasterketan eskualdeko korrikalariak nabarmendu ziren. Gizonetan bertako korrikalaria izan zen nagusi, Gontzal Murgoitio. Elorriarrak 17:17ko denboran bete zituen peobaren 5,5 kilometroak. Bigarren heldu zen Victor Bernedo (17:34) eta hirugarren Danel Remirez (18:33).

2025eko urtarrilaren 12an Txindoki Krosa lehiatu zen Ordizian (Gipuzkoa), Taldekako Euskadiko Kros Txapelketa irbazi zuen. 124 lastekari federatuk parte hartu zuten, tartean, Durango Kirol Klubeko Gontzal Murgoitio (Elorrio), Asier Agirre (Durango), Argoitz Ugalde (Durango), Eneko Ibarzabal (Markina-Xemein) eta Ahmed Ousliman (Zeanuri).

2025eko ekainean T2T (Tolosaldeko 2 Tontorrak) lasterketan txapelduna izan zen. 24,5 kilometroko ibilbidea osatzeko 51:44 minutu behar izan zituen. Bigarren sailkatua Hassan Aitcho billabonatarra izan zen eta hirugarrena Axier Artola.

2025eko irailean Gorbeia Suzien lasterketan hirugarrena izatea lortu zuen Skyrunner World Series zirkuituko proban. Aitor Ajuria otxandiarra izan zen irabazlea.

2025eko urrian Ipar Irlandan lehiaketan hartu zuen parte Skyrunner World Serieseko Mourne Skyline lasterketa —35 km, 2.700 metro positibogaz—. Lasterketa Manuel Merillas espainiarrak irabazi zuen (3.23.36), eta Gontzal Murgoitio bosgarren postuan (3.37.35) helmugaratu zen.

2025eko urriaren 18an, durangaldeko kopako azken aurreko lasterketa jokatu zen Zornotzan, Aramotz Mendi Lasterketa. Gizonezkoetan Gontzal Murgoitio izan zen irabazlea, bigarren postuan Ander Gerrikaetxebarria zornotzarra sailkatu zen etaeta hirugarren Iñigo Pradera mallabiarra. Errekor berria ezarri zuen, 22 kilometroak egiteko 01:45:57ko denbora behar izan zuen eta.  

 Palmaresa 

 2025eko urriaren 25ean, 1. postua, Txapelduna Elorrioko Aldape Gora lasterketan link=Archivo:Gold_medal_icon.svg|15x15px 
 2025eko urriaren 18an, 1. postua, Txapelduna Zornotzan, Aramotz Mendi Lasterketan  link=Archivo:Gold_medal_icon.svg|15x15px 
 2025eko urrian Ipar Irlandan  Skyrunner World Serieseko Mourne Skyline lasterketan bosgarrena 
 2025eko irailean 3. postua Gorbeia Suzien lasterketan link=Archivo:Bronze_medal_icon.svg|15x15px 
 2025eko ekainean  1. postua, txapelduna, Tolosaldeko 2 Tontorrak edo T2T proban link=Archivo:Gold_medal_icon.svg|15x15px 
 2025eko urtarrilaren 12an 1. postua, txapelduna, Euskadiko Kros txapelketako taldekako proban, Durango Kirol Klubeko kideekin batera link=Archivo:Gold_medal_icon.svg|15x15px 
 2024ko abenduaren 29an 1. postua, txapelduna, Elorrioko Santxibiri herri lasterketan link=Archivo:Gold_medal_icon.svg|15x15px 
 2024ko irailaren 7an 1. postua, Txapelduna, Ikazkin Trail (Aretxabaleta) mendi lasterketan. link=Archivo:Gold_medal_icon.svg|15x15px 
 2024ko ekain amaieran, 3. postua, Montenegroko Munduko Txapelketan, Konbinatuan, 23 urtez azpikoetan. link=Archivo:Bronze_medal_icon.svg|15x15px
 2024ko ekain amaieran, 2. postua, Txapeldunordea, Montenegroko Munduko Txapelketan, Mendi lasterketan, 23 urtez azpikoetan link=Archivo:Silver_medal_icon.svg|15x15px
 2023ko urriaren 23an 1. postua, Txapelduna,  Elorrioko Aldapegora lasterketan. link=Archivo:Gold_medal_icon.svg|15x15px
 2023ko irailaren 17an 1. postua, Txapelduna, Villanuako (Aragoi) Kilometro bertikalean link=Archivo:Gold_medal_icon.svg|15x15px
 2023ko irailaren 9an 1. postua, Txapelduna, Sorginen lasterketan. link=Archivo:Gold_medal_icon.svg|15x15px
 2022ko irailaren 17an 1. postua, Txapelduna, Sorginen lasterketan. link=Archivo:Gold_medal_icon.svg|15x15px
 2022ko apirilaren 24an 1. postua, Txapelduna, lineako mendi lasterketen Espainiako txapelketan Galizian: XI. CAMOVI (Viveiroko mendietako mendi lasterketa) link=Archivo:Gold_medal_icon.svg|15x15px
 2022ko apirilaren 10ean 1. postua, Txapelduna, Arrasate-Udalatx mendi lasterketaren seigarren edizioan. link=Archivo:Gold_medal_icon.svg|15x15px
 2021eko abenduaren 12an 1. postua, Txapelduna, Euskadiko Kros Txapelketako maila absolutuan eta 23 urtetik beherakoetan Amurrion (Araba). link=Archivo:Gold_medal_icon.svg|15x15px
 2020ko abenduaren 23an 1. postua, Txapelduna,  Eivissako Espainiako Trail Federazioen arteko Torneoan 20 urtez azpiko mailan, bigarren aldiz jarraian gainera. link=Archivo:Gold_medal_icon.svg|15x15px
 2020ko irailaren 23an 1. postua, Txapelduna,  Sorginen lasterketako XIII. edizioan. link=Archivo:Gold_medal_icon.svg|15x15px
 2019ko ekainaren 2an 1. postua, Txapelduna, Zegama-Aizkorriko juniorren proban. link=Archivo:Gold_medal_icon.svg|15x15px

 Erreferentziak 

 Kanpo estekak 

 BIDEOA: Gontzal Murgoitio mendi korrikalaria 'Podgazt' saioan. 2024.10.09

Kategoria:Elorriotarrak
Kategoria:Euskal Herriko gizon atletak